"The Spaghetti Incident?"

Το "The Spaghetti Incident?" είναι το πέμπτο στούντιο άλμπουμ του αμερικανικού hard rock συγκροτήματος Guns N' Roses. Το άλμπουμ αποτελείται από cover παλαιότερων punk και hard rock τραγουδιών. Είναι ο μόνος δίσκος με τον κιθαρίστα Γκίλμπυ Κλαρκ, ο οποίος αντικατέστησε τον Ίζυ Στράντλιν. Είναι επίσης ο τελευταίος δίσκος με τον κιθαρίστα Slash, τον μπασίστα Νταφ ΜαΚέγκαν και τον ντράμερ Ματ Σόρουμ.

Σχετικά
Πολλά από τα μουσικά κομμάτια είχαν ηχογραφηθεί παλαιότερα με τον Ίζυ Στράντλιν και ήταν υπό σκέψη για τους δίσκους Use Your Illusion I και II. Η μπάντα θα τα κυκλοφορούσε ως EP, όμως μετά την αποχώρηση του Στράντλιν επαναηχογραφήθηκαν με τον Γκίλμπυ Κλαρκ και αποφασίστηκε να κυκλοφορήσουν μαζί με άλλες ηχογραφήσεις ως στούντιο άλμπουμ. Ο μπασίστας Νταφ ΜαΚέγκαν παρέχει κύρια φωνητικά σε αρκετά κομμάτια.

Στο κάτω μέρος του εξωφύλλου υπάρχει ένα μήνυμα γραμμένο με τα σύμβολα του Zodiac Killer, που ερμηνεύονται ως "fuck 'em all".

Look At Your Game, Girl
Ως hidden track εμφανίζεται μια εκτέλεση του "Look At Your Game, Girl" του Τσαρλς Μάνσον. Η κίνηση αυτή προκάλεσε μεγάλη αντιπαράθεση.

Ο Axl Rose ισχυρίστηκε ότι ο λόγος που το κομμάτι έμεινε κρυφό είναι γιατί δεν ήθελε να αναφερθεί ο Μάνσον. Ο Ντέιβιντ Γκέφεν δήλωσε: "Αν ο Ρόουζ σκεφτόταν τι θα προκαλούσε αυτό, δεν θα το ηχογραφούσε καν. Δεν θα μπορούσα καν να φανταστώ ότι ο Τσαρλς Μάνσον θα έπαιρνε χρήματα από την φήμη που έχει λόγω των εγκλημάτων που διέπραξε". Ο κιθαρίστας Slash είπε πως έγινε καθαρά με "μαύρο χιούμορ".

Το κομμάτι δεν θα ήταν στο άλμπουμ αν τα έσοδα δεν πήγαιναν σε γιο θύματος του Μάνσον. Παρά τη δήλωση του Ρόουζ ότι το κομμάτι θα απουσίαζε από επόμενες εκδόσεις του άλμπουμ, παρέμεινε ως hidden track.

Νοηματικά, το τραγούδι απευθύνεται στην πρώην σύντροφο του Ρόουζ.

Τίτλος
Ο τίτλος αναφέρεται σε έναν καυγά φαγητού μεταξύ του Ρόουζ και του πρώην ντράμερ Στίβεν Άντλερ. Ο ίδιος ο Άντλερ έχει αναφερθεί σε αυτόν ως "the spaghetti incident".

Σε συνομιλία τους στο βίντεο «Making of Estranged», ο Ρόουζ και ο Slash έχουν επιβεβαιώσει ότι ο τίτλος ακολουθείται από ερωτηματικό και βρίσκεται εντός εισαγωγικών.

Κομμάτια

Προσωπικό
Guns N' Roses:
Axl Rose - κύρια φωνητικά, πλήκτρα στο "Since I Don't Have You", καζού στο "Human Being"
Slash - κιθάρα, κύρια φωνητικά στο "Buick Mackane (Big Dumb Sex)", talkbox στο "Hair Of The Dog", φωνητικά στο "Attitude" και στο "I Don't Care About You"
Νταφ ΜαΚέγκαν - μπάσο, ακουστική κιθάρα, φωνητικά και ντραμς στο "You Can't Put Your Arms Around A Memory", στο "New Rose", στο "Attitude" και στο "Raw Power", παραγωγή
Matt Sorum - ντραμς και κρουστά στο "Hair of the Dog", φωνητικά στο "Human Being" και στο "Attitude"
Ντίζυ Ριντ - πλήκτρα, πιάνο στο "Since I Don't Have You", κρουστά στο "Look at Your Game, Girl", φωνητικά στο "You Can't Put Your Arms Around a Memory"
Γκίλμπυ Κλαρκ - κιθάρα και φωνητικά
Izzy Stradlin - κιθάρα (αδιαμφισβήτητο)

Επιπλέον μουσικοί:
Michael Monroe - φωνητικά στο "Ain't It Fun"
Μάικ Στάγκς - κιθάρα στο "Ain't It Fun"
Μάικ Φασάνο - κρουστά στο "Hair Of The Dog"
Ρίτσαρντ Ντούγκουεϊ - κιθάρες στο "You Can't Put Your Arms Around A Memory"
Έντι Χάλετζ - φωνητικά στο "You Can't Put Your Arms Around a Memory"
Blake Stanton - φωνητικά στο "I Don't Care About You"
Eric Mills - φωνητικά στο "I Don't Care About You"
Riki Rachtman - φωνητικά στο "I Don't Care About You"
Stuart Bailey - φωνητικά στο "I Don't Care About You"
Κάρλος Μπούι - ακουστική κιθάρα στο "Look At Your Game, Girl"

Παραπομπές

Κατηγορία:Δισκογραφία των Guns N' Roses
Κατηγορία:Άλμπουμ του 1993